ISIGIDIMI SAMAXOSA, AUGUST 1, 1887.

59

INGQUNGQUTELA YENTLANGANISO
YABAFUNDISI.

Lentlanganiso ibise Qonce ngosuku Iwesi 7 ku July 1887.

Abafundisi ababeko ngaba—ngo Revds. R. Birt, wase Peelton ; W. B. Rubusana, Peelton; J. Harper, King William’s Town; D. Doig Young, Tembuland ; W. J. B. Moir, Lovedale; J. Webber, Stellenbosch; H. Gutache, King William’s Town; Bryce Ross, Pirio; J. D. Bon, Secretary, King William’s Town; R. Lamplough, Mount Coke; J. Smith Spencer, Queenstown; W. Stuart, Burns­hill ; G. Weaver, Mount Coke; J. Davidson, Mbulu; J. P. Jooste, Macleantown ; J. Gordon, King William’s Town; J. B. Yekele, King William’s Town ; R. Stumbles, Newlands; J. Ferguson, East London ; R. Barr, East London; W. Girdwood, Tutura; W. Leith, Somerset East; T. Maggs, Keiskama Hoek; J. Batts, King Wil­liam’s Town ; A. Clark, Queenstown ; J. Dewar, Tarkas- tad; C. Pamla, King William’s Town; Roper, King William’s Town; no Hon. C. Brownlee, King William’s Town. U Rev. R. Birt waye sesihlalweni.

AMANQAKU.

Kugqitywene ngokuba ibalwe ivakaliswe indawo yosizi oluviwa yintlanganiso yabafundisi ngenxa yokububa kuka Mr. J. J. Irvine obe ngumxasi womsebenzi wabafundisi igidi, ebanonelele nabantsundu kwano msebenzi we ngqungqutela yentlanganiso yabafundisi bamahlelo onke.

INCWADI ZESI XOSA.

Ite i Secretary ayipumelelanga kuwo lomsebenzi, ayifuma- nanga nto iyileyo.

INGXOXO NGE TAYITILE.

Kuxoxwe ngetayitile zabantu base zikolweni. U Rulumente ufune ukwazi ukuba zifunwa ngabo bonke na abantu, nokuba ngabaninzi na abazifunayo kunabanye, nokuba i komiti iqinisilena ukuba ezitayitile zeziqu zingaligugu na ebantwini, kwanokuba ucando nezinye izinto ezine ndleko, i komiti leyo iti ezondleko zingatiwani na.

Rev. J. Harper, ute i Secretary iyicacise kakuhle lento, waye kananjalo eyivuyele lendawo yokuba isingatiwe indawo yokwenza ukuba kube lula indlela yaxa umntu ontsundu atenga isikonkwane somnye. Utsho wati kokwake ukwazi umzi ontsundu awuwomele wonke kwezi tayitile zeziqu, kuko abasankontele kwezobuzwe. Okunye ke lendawo ati u Rulumente kuko itayitile ezi 4,900 ezingananzwe mntu, lonto ixela ukuba masime ngenyawo tina bafundisi ukuba mabazitabate abantu bazo.

Rev. R. Birt ute yena imbangi ebangele ukuba zityesheIwe nje zingatatyatwa kusekubeni zite seziko njalo ezi tayitile, suke u Rulumente wabuyekelela, ekubeni ngelete xa zikoyo nje zabizelwa abaninizo kwa oko. Utsho wati uyatemba ukuba njengoko aba kunjalo, u Rulumente unayo londawo ukuba mayenzeke.

I Secretary ibuze ukuti kuko bani wazi sizatu na soku- ngatatyatwa kwezo tayitile, kuba nanku u Rulumente ebapendula ngale ndawo yetayitile ezingatatyatwa mntu.

Rev. R. Stumbles ute ezimali zifunekayo mhla kuputunywe itayitile kwanezokucanda zingayibanga lonto ukuba ibe njalo.

Rev. R. Lamplough ute yena into ayibonayo apo iqina likona yile yokuba kunzima ukufumaneka kwemali kwabantsundu ngoku, imali ayiko. Ute ukubonisa oko walinganisela ngemihlaba ebinamatyala erafu yabantu bake, ate u Rulumente, angati umntu erole £2 12s. awufumane. Inxenye yasel’ iziposa kulomihlaba, yasinelwa ayabako yona imali. Lonto ke yalata indawo yokungabi nakuzi- nceda kwabo. Ugqibele ngendawo eti ulusizi yena kunje- njenje kuba ikakulu imbangi yoku kungokuba abantu abantsundu bate ukuncedwa kwabo bade bagqitiswa. Yiyo lento kunje.

Rev. B. Ross ute ukuba kuyaku yekwa kuqubeke ngoluhlobo kuyakonakala ngakumbi. Makupunywe egusheni. Kunjenjenje akuko umsulwa kuyo lento kwisonakalo sayo. Nabafundisi, na Rulumente, nabantu bantsundu, yonke lonto isingelwe pakati kwelipundu lesonakalo. Utsho wati yena ubona ukuba ababantu kunjenje benziwa kukuba bafunde ukuba namatyala (izikweliti) ekude kwangati baquba ukurweba, kwade kwangati lento yokuti umntu ahlale enesikwelite, kukuba uhleli umte qaku ngoko, uhleli unaye. Ngokotende oludala Iwase ndaleni bebengangeni zikweli- teni zanto. Ezinto zixakileyo mazijongwe ebusweni kanye, baye bona abafundisi bemelwe kukubabonisa abantsundu ukuba bafanele ukuzayama bazimele ngokwabo, bazazi

imfanelo zabo, nendawo ezibameleyo. Ungene ngamandla kwindawo yetayitile zeziqu, bati kungenjalo bafumane ezobuzwe. Uqube nezinye ke indawo zobuciko.

Rev. J. Smith Spencer, ute yena lengqungqutela yalentla- nganiso yabafundisi ingeyimeli lendawo yezitayitile zeziqu bayikontse. Utsho wati ukuba bekuqinisekile ukuba kuyakuti nokuba kukwiminyaka emashumi mabini abantu. abantsundu banamaname kubemi base Sikotilani ebumeni babo, beku ngebinani make bona bafunde kwizintu ezenzekayo, nakuba yona oko kunxusana angetsho ukuti kuse kunoncedo olungangokuba kungaqutywa ngalo ngokomteto. Kuba xa kuko itayitile zeziqu kukuti ke oko elowo uyakutana qwe no Rulumente ngokunyolulekileyo engoko yena okwake angaboniyo ukuba lentlanganiso yabafundisi inganika isihlahla kulonto okwangoku.

IZIQIBI ZOTYWALA

I Secretary ifunde ipepa elide kunene malunga nalomcimbi, elisingete nengxelo ze mantyi ezinje ngo Messrs Chalmers no Dick, ngohlobo ekuqubeke ngalo pakati kwabantsundu malunga noselo kusoloko kwavingcwa ikantini kumabala atile esitili sase Qonce.

INGXOXO.

Kubeko ingxoxo enkulu ngalondawo ebonisa uncedo olukulu olwenzekileyo ngokuvalwa kwezo kantini, nobunqina obuninzi obukoyo bokutyebisa lonyaniso nomnqwenowokunga amabala anjalo angongezwa. Kungenwe nakuselo lotywala babantsundu kuyo longxoxo kwangokunjalo.

UMBULELO WE GRAND TRUE TEMPLAR.

Kuleswe ipepa elivela kulondlu inkulu ya Bazili benene, ebulela ingqungqutela yentlanyaniso yabafundisi ngendawo yokuba yayikontsela kwade kwakuko lento yokupungulwa kotywala bomlungu, nokukontsela ukumiswa kwamaqela abazili ezikolweni zabo. Kanjalo wona Amatempile aya lugxwagxusha uselo lotywala babantsundu nalo.

ILUNGELO LOKUVOTA.

Kuvakaliswe ukuba, nangani ixa selihambile lalomcimbi, lentlanganiso ayinakuyiyeka ide igqite lento inkulu kangaka ingenzi nto kuyo.

Kushukunyiswe indawo eti—Lentlanganiso iva ububi mgenxa yale Bill iya kuwahluta amalungelo asel’ enemi- nyaka exanyulwa ngabantsundu bewapete kakuhle, indawo leyo engayi kuba mnandi ezintliziyweni zaba ntsundu. Engati le Bill ike yemiswa yaba ngumteto, ibe lentlanganiso iya kubalela ku Mntan’ omhle, ukuze angayivumeli ayinike isihlahla sokuba ibe ngumteto omiyo.

Rev. R. Birt, ubuzile wati, ngokutini ?

Rev. B. Ross, ute ngokuba kuxelwe mhlope ukuba ukutiwa, abantsundu baya kulaulwa nje ngohlanga olupetweyo olungapantsi kwetu, kanti wona umteto awunakete licalula amabala.

Rev. R. Birt ingati kanti londawo asiyona lululuvo Iwe Palamente.

Rev. B. Ross kungaba kubetene indlebe kambe, kodwa ke yona inqayi ingena ngentlontlo.

Rev. J. Harper ute yena lendawo akayiboneli kuti yenza nto malunga ne Constitution ekubeni ilungelo lokuvota emakabe nalo umntu ontsundu ingamhluti nje. Kodwa ke kona uyavuma ukuti kungati kwenziwe ikete, kubeko ingxakeko ezininzi.

Rev. R. Birt okwake yena ukubona le Bill ayicaluli bani, mayibe igqwetiwe ukuxelwa.

Rev. J. D. Don le Bill iyakuguzula abantsundu abebenga- bavoti iminyaka emininzi, kuba kuqala bekukangelwa nendawo yedlelo emntwini, ke namhla londawo ayiko, ke ngoko kubonakala ukuba abona baninzi bayakupuma ekuvoteni.

Rev. W. B. Rubusana ute kambe ukuba kutiwa lento isenziwa nje, kuhluzwa i register, ziko ke indlela ezinye esekwenziwe ngazo ngapambili zaze zapumelela kakuhle. Umntu ongenalungelo lokuvota ube kutshwa pambi kwe mantyi. U Rulumente akadanga atsho ukuti londlela ayincedanga.

Rev. R. Birt unge angake eve eyona nto kuyakonakala yona ukuba le Bill kumi ngayo.

Rev. B. Ross ute le Bill ingonakalisa ngokukonwa kwi- zitili ezinje ngezo Rev. E. J. Barrett. Ukuba umntu upantsi kwe tayitile yobuzwe, akanakuba na erf, ke namhla idlelo alibalelwa nto ; utsho wati, kutiwa le Bill iceba okusetunzini, baye nabapambili e Palamente bebambene ngeyona nto yalata yona. Lendawo yona iti—Abantu